ddrg/super_eurlex huggingface dataset:
2.9.1

Je zrejmé, že harmonizáciou právnych predpisov o arómach sa Európska únia dostane do lepšej pozície pri rokovaniach s tretími krajinami, keď sa pristúpi k zaraďovaniu aróm do systému Potravinového kódexu (Codex alimentarius), a to aj preto, že sa predíde znevýhodneniu európskych podnikov, predovšetkým MSP.
3.2.3

EÚ by mala stimulovať iniciatívy zamerané na vytváranie pozitívneho obrazu lodnej prepravy a prístavov u verejnosti. Preťaženie prístavov a iné prekážky, ktoré bránia efektívnemu poskytovaniu služieb, by sa mali vyriešiť. Malo by sa investovať do prístavov a do spojení s ich zázemím, čím by v Európe vznikli efektívne a hladké logistické reťazce. Rast objemu lodnej prepravy na krátku vzdialenosť za posledných desať rokov by sa mal v integrovanom európskom dopravnom systéme ešte posilniť.
5.2

Komisia pôvodne navrhuje, aby zákaz nadobudol účinnosť v roku 2011. Parlament odporučil presunutie tohto termínu na rok 2010. MVO naďalej vyvíjajú tlak na to, aby tento zákaz nadobudol účinnosť čo najskôr. Výbor sa domnieva, že tento právny zákaz by mal vstúpiť do platnosti čo najskôr ako je to len v rozumných medziach možné, a že do tejto doby by Komisia a príslušné firmy mali byť nabádané k čo najväčšej snahe o znižovanie tohto vývozu.
7.3.2

Je potrebné vypracovať európsky plán na to, ako čeliť prírodným rizikám a katastrofám. Nejde o tematiku science fiction. Nedávna správa od ekonóma Sir Nicolasa Sterna (9), na žiadosť britskej vlády, približuje rozmer problému, ktorému planéta čelí: bolo by potrebné investovať najmenej 1 % svetového HDP do boja proti klimatickým zmenám na to, aby celosvetové náklady a riziká nespôsobili 5 % pokles svetového HDP. Ak najškodlivejšie účinky otepľovania budú aj naďalej pokračovať v takej miere ako doteraz, tento pokles môže dosiahnuť až 20 % svetového HDP.
5.1.3

V oblasti vplyvu námornej dopravy na životné prostredie boli zaznamenané pozitívne výsledky vynaloženého úsilia daného odvetvia. Je však potrebné pokračovať v zlepšovaní tohto vplyvu, nezávisle od porovnávania s ostatnými spôsobmi dopravy. Mali by sa podporovať a podnecovať investície do výskumu a vývoja ekologickejších palív a motorov. Bolo by potrebné zrevidovať právne predpisy Spoločenstva v tejto oblasti v súlade s ďalším rozvojom. Ďalej by sa tiež malo investovať do modernizácie niektorých oblastí flotily Spoločenstva.
EHSV navrhuje, aby dočasné obmedzenia prevádzky stanovené vnútroštátnymi úradmi boli nahradené obmedzeniami, ktoré by mohla koordinovať Európska únia. To by si vyžadovalo schválenie právnych predpisov Spoločenstva k tejto problematike. Takéto opatrenie by muselo byť koordinované s vyhlásením minimálnej transeurópskej cestnej siete, ktorá by zabezpečovala cestnú dopravu bez prerušení, pretože by sa na ňu nevzťahovali obmedzenia, pričom by sa zároveň bral ohľad na jej zlúčiteľnosť s potrebami iných užívateľov, ako sú dopravcovia.“
1.1

Toto stanovisko nemôže pokryť celý rozsah činnosti GR pre hospodársku súťaž (1). Mohli sme sa stručne venovať len obmedzenému počtu zvolených prípadov – rozhodnutí súdov v oblasti antitrustových pravidiel, fúzií a štátnej pomoci sme sa vôbec nedotkli, keďže takáto analýza by predpokladala hĺbkovú štúdiu podrobného konania podnikov na trhu a obrazu, ktorý si o ňom vytvorili úrady. Zo správy však jasne vyplýva, že pre prístup GR pre hospodársku súťaž pri posudzovaní prípadov a vykonávaní postupov je charakteristická skutočná vytrvalosť a snaha nájsť vhodné a funkčné riešenia vzniknutých problémov. Ak by sme sa mali k niečomu vyjadriť kriticky, možno by sme mohli uviesť niektoré témy, pri ktorých význam sektora, s ohľadom na požiadavky medzinárodnej konkurencie podľa Lisabonskej stratégie a na sprievodné dokumenty, nie je dôvodom na pozornosť Komisie. Pre EHSV je príkladom uvedeného následný dokument k správe za rok 2005 „Profesionálne služby – priestor pre ďalšie reformy“ a pracovný dokument Komisie s názvom „Pokrok dosiahnutý členskými štátmi pri skúmaní a odstraňovaní neodôvodnených obmedzení hospodárskej súťaže v oblasti profesionálnych služieb“. EHSV sa nazdáva, že liberalizáciu služieb, o ktorej sa hovorí v súvislosti s Lisabonskou stratégiou, treba chápať ako pojem obsahujúci predovšetkým všetky služby medzinárodného významu (infraštruktúra, telekomunikácie, doprava, atď.) a oveľa menej tzv. slobodné povolania (architekti, advokáti, lekári, inžinieri, audítori a lekárnici). Títo totiž vykonávajú svoje povolanie väčšinou v rámci mikropodniku na miestnej úrovni, a preto aj podľa princípu subsidiarity patria do pôsobnosti členských krajín (pozri rozsudok Európskeho súdneho dvora v spojenom prípade C-94/04 a C-202/04, Cipolla-Macrino (2)). Nemožno popierať, že určité normatívne obmedzenia sú potrebné, aby sa naplnili očakávania spoločnosti v oblasti vysokej úrovne znalostí, skúseností a dôvery týchto pracovníkov. EHSV víta skutočnosť, že podrobné analýzy, ktoré posudzovali rozsah a intenzitu platných obmedzení, sa zamerali na jednotlivé dotknuté trhy slobodných povolaní v členských krajinách. Treba však zdôrazniť, že by bolo vhodné zhodnotiť nielen hospodársky vplyv navrhovanej liberalizácie na štruktúru hospodárskej súťaže, ale aj jej pravdepodobné dopady na sociálnu štruktúru. To napriek tomu nevylučuje kroky v prípade porušenia antitrustových pravidiel, zamerané predovšetkým proti snahám o určovanie cien zo strany profesijných združení. Vykonávanie týchto krokov je v pôsobnosti národných úradov pre ochranu hospodárskej súťaže.
1.4

EHSV odporúča, aby sa v nových usmerneniach pre politiky zamestnanosti kládol väčší dôraz na začlenenie ľudí so špeciálnymi potrebami stanovením špecifických cieľov a bral väčší ohľad na požiadavky sociálnej politiky. EHSV zdôrazňuje, že je veľmi dôležité, aby boli sociálni partneri a občianska spoločnosť čo najskôr zapojení do procesu tvorby usmernení, ktoré vypracováva Komisia, ako aj do konzultácií o konečnom dokumente.
1.3

Výbor je toho názoru, že opatrenia navrhované pre tretí pilier politiky bezpečnosti cestnej premávky by sa nemali obmedzovať len na transeurópsku sieť, ale mali by sa v členských štátoch rozšíriť na všetky cesty mimo mestských oblastí, pretože na nich dochádza k mnohým nehodám. Vzhľadom na to, že cieľom je, aby sa počet obetí čo najviac znížil, a že najviac ľudských životov (o 1 300 mŕtvych menej namiesto o 600) sa dá „získať“ práve v infraštruktúrach, ktoré nepatria do TEN, dalo by sa očakávať, že Komisia bude tomuto aspektu prikladať oveľa väčší význam. Podľa názoru výboru je článok 71 ods.1 písm. c) pre tento cieľ dobrý základ.
4.15

Samosprávne orgány by si mali stanoviť jasné ciele, ako a o koľko by chceli zvýšiť podiel verejnej osobnej dopravy a ekologickej kombinácie cyklistickej a pešej dopravy a o koľko by chceli znížiť absolútny podiel individuálnej motorizovanej dopravy. Na tento účel je dôležitá integrácia kompetencií plánovania a financovania.
3.4

Vzhľadom na to, že identifikovať spracované kožušiny z mačiek a psov je technicky veľmi náročné, návrh, ktorý by sa obmedzoval len na označovanie kožušín, by bol v praxi neúčinný. Výbor súhlasí s názorom Komisie, že len úplný zákaz môže odradiť dovozcov odevov alebo hračiek od dovážania kožušín z mačiek a psov a iných kožušinových výrobkov na územie Únie, a zamedziť tak obchodovaniu vo veľkom so zakázanými kožušinami.
3.8

Častým problémom je, že nová alebo rozšírená infraštruktúra pretína existujúce alebo plánované cyklistické trasy. To vytvára neprekonateľné alebo problematické prekážky pre cyklistov, a to aj pre rekreačných, ktorí sú kvôli rozsiahlej dopravnej infraštruktúre prakticky „uzavretí“ v oblasti či meste, kde bývajú. Tento problém si vyžaduje pozornosť a pri budovaní novej infraštruktúry, najmä cestnej a železničnej, je potrebné nájsť riešenia. V každom prípade, kde to bude možné, by sa v rámci takýchto nových projektoch infraštruktúry mala vybudovať aj cyklistická trasa.
3.13

EHSV sa nazdáva, že zmena systému riadenia je významná, nakoľko prináša stanovenie biologicky ambicióznejšieho cieľa ako doteraz. Táto zmena zároveň prinesie v každej ročnej úprave významné zníženie úhynu pri rybolove. Bez pochýb si to vyžiada zníženie veľkosti flotíl a vynaloženého úsilia na rybolov, čo bude mať za následok významné straty pre subjekty Spoločenstva podnikajúce v oblasti rybolovu. EHSV vyjadruje svoje obavy nad tým, že Európsky fond pre rybné hospodárstvo (EFRH) nemá dosť prostriedkov na to, aby čelil týmto vyššie uvedeným stratám. Avšak v tom prípade, že stanovené ciele budú dosiahnuté, situácia by mohla byť veľmi priaznivá pre tie podnikateľské subjekty v oblasti rybolovu, ktoré by sa aj naďalej venovali tejto aktivite.
2.3

Na pozadí toho Komisia navrhuje stratégiu ochrany pôdy pre Európu. Stratégia je vysvetlená v oznámení, ktoré je doplnené návrhom rámcovej smernice a hodnotením vplyvu. Rámcová smernica stanovuje spoločné zásady, ciele a činnosti. Vyžaduje od členských štátov systematický postup pri určovaní degradácie pôdy a pri boji proti nej, pri vykonávaní preventívnych opatrení a začlenení problematiky ochrany pôdy do iných oblastí politiky. Umožňuje však určitú flexibilitu a je na členských štátoch, aby rozhodli o tom, do akej miery sa chcú angažovať, aké konkrétne ciele chcú dosiahnuť a aké urobia na tento účel opatrenia. To preto, lebo degradácia pôdy je v Európe, kde je v podstate 320 rôznych druhov pôdy, veľmi rôznorodá.
2.1

Hoci návrh dodržiava literu odseku 2, pre EHSV tu vyvstáva naliehavá otázka, či aktuálne znenie článku 5 ods. 2 nie je zastarané. Uvedená lehota „do šiestich mesiacov odo dňa pristúpenia“ totiž pre príslušné krajiny (Rakúsko, Fínsko a Švédsko a desať krajín, ktoré následne do EÚ vstúpili naraz) už dávno vypršala. Článok 5 odsek 2 by si zachoval určitý význam len v prípade, že dohody, rozhodnutia a spoločné postupy v danej otázke by boli ešte predmetom posudzovania alebo diskusie v niektorej európskej inštitúcii, čo by bolo vhodné najprv overiť.
3.12.1

Pokiaľ by toto ponímanie bolo správne, museli by byť dokonca aj pri projektoch financovaných z európskych zdrojov akékoľvek požiadavky na predkladateľov ponúk považované za protiprávne, a to aj tie, ktoré vyplývajú výslovne z predpisov EÚ v súvislosti s poskytovaním európskych finančných prostriedkov. Rovnako by sa to týkalo aj požiadaviek v oblasti dodržiavania ešte neharmonizovaných noriem, ktoré slúžia bezpečnosti cestnej premávky, ako napríklad predpisy jednotlivých členských štátov určujúce farbu, stupeň reflexnosti a rozmery tabúľ obcí, prípadne vzorové národné predpisy na ochranu pracovníkov, ktoré – napríklad v Holandsku – stanovujú maximálnu hmotnosť a rozmery kameňov obrubníkov, aby sa tak znížila invalidita u cestárov.
1.4.4

Európska rada, Európsky parlament a Komisia by mali pri rešpektovaní princípu subsidiarity vyzvať členské štáty k podpísaniu tzv. „Európskeho rodinného paktu“, ktorý by mohol obsahovať nasledujúce záväzky: — potvrdenie vôle štátov zaviesť politiky zodpovedajúce očakávaniam obyvateľstva pokiaľ ide o počet detí, ktoré si želajú mať páry v Európskej únii; tieto politiky by mali vyústiť napríklad do priamych finančných dávok, daňových úprav a do ponúk verejných či súkromných zariadení (rôzne formy jaslí, vrátane napr. podnikových alebo viacpodnikových jaslí), celodenných škôl a príslušne financovaných služieb starostlivosti o deti. V tomto zmysle nie je dôležitá kvantita, ale kvalita zariadení. — stanovenie prahu verejného financovania zameraného na rodiny a deti, t. j. investícií do budúcnosti, aby sa predišlo situácii, keď by boli mladšie generácie zaťažené kolektívnymi nákladmi spôsobenými rýchlym starnutím obyvateľstva, ktoré môžu starnúci voliči považovať za prioritné, — záruka podporovania prostredia prospešného zároveň pre rodiny, matky otcov ako aj deti, ktorého cieľom bude zrealizovať túto už dávnejšiu myšlienku zosúladenia rodinného a pracovného života a zároveň aby sa dbalo na zabezpečenie skutočnej rovnosti medzi mužmi a ženami, pri skutočnom zohľadnení vývoja spôsobov života a druhov práce (neobvyklý pracovný čas, vzdialenosti, vysoké nájomné za ubytovanie v centrách miest, chýbajúca infraštruktúra pre malé deti, atď.), — záväzok o trvalosti opatrení prijatých v prospech detí a rodín, keďže trvalosť tohto typu politiky je jedným z kľúčov jej úspechu. Takýto záväzok by sa mal odraziť v zachovaní výšky výdavkov určených pre mládež v budúcnosti v porovnaní s výdavkami na zdravotníctvo a dôchodky, ktorých zvýšenie sa zdá byť nevyhnutné vzhľadom na starnutie obyvateľstva. Je nanajvýš dôležité zabezpečiť rozvoj nových generácií v čo najlepších podmienkach. To značí, že treba zachovať a zlepšiť zdravie a bezpečnosť detí, poskytnúť všetkým kvalitné vzdelanie a rodičom poskytnúť systémy pomoci a podpory, aby dokázali zabezpečiť svoje potreby a prekonávať problémy. Osobitná pozornosť by sa mala venovať rodinám a deťom, ktoré žijú vo veľkej chudobe, potrebujú osobitnú podporu a pochádzajú z migračného prostredia. EHSV jednako musí konštatovať, že európska populácia starne a na zabezpečenie prežitia kontinentu je nevyhnutná obnova generácií, a preto pripomína, že masívne odstraňovanie nezamestnanosti, prístup k trvalému zamestnaniu vo veku 25 – 35 rokov a skutočné zabezpečenie profesionálnej kariéry vo všeobecnosti by mali umožniť financovanie aktívneho či neaktívneho dôchodku.
3.4.3

Na druhej strane je potrebné zapojiť hlavných činiteľov občianskej spoločnosti do oblastí technologického vývoja a do šírenia osvedčených postupov v oblasti prístupu a využívania IKT, prostredníctvom vytvorenia nadnárodných sietí, ktoré by prepojili univerzitné výskumné centrá a vlastné výskumné centrá podnikov v tomto sektore. Okrem iných opatrení, by mali byť vypísané výzvy na ročné projekty, spolufinancované EÚ a národnými správami s týmto zámerom, a bolo by potrebné podporiť kultúru čo najpokrokovejšieho výskumu, ktorá by zahŕňala vytvorenie európskej ceny za kvalitu nových technológií uľahčujúcich elektronické začlenenie.
1.7

Komisia do apríla 2009 posúdila, akú úlohu by EÚ mohla zohrávať pri vydávaní právnych predpisov k dôležitým aspektom tejto problematiky a vypracovávaní nezáväzných právnych predpisov v oblastiach, ktoré primárne spadajú do právomoci členských štátov. To by po ukončení pilotného projektu uvedeného v bodoch 2.9, 2.10 a 2.11 malo Komisii a členským štátom umožniť podniknúť rýchle a koordinované kroky. Toto posúdenie by malo byť vypracované v súlade s článkom 71 zmluvy, no malo by tiež zohľadniť vzťah medzi opatreniami týkajúcimi sa pracovného času, zdravia a bezpečnosti pracovníkov. V tom by mohli byť zahrnuté opatrenia týkajúce sa bezpečných a zabezpečených parkovísk pre vodičov z povolania;
4.4

Začlenenie leteckej dopravy do ETS by mohlo byť pre tento systém naozaj prospešné. Letectvo je menej citlivé na zmeny cien ako väčšina spracovateľských a energetických priemyslových odvetví, ktoré v súčasnej dobe produkujú väčšinu emisií CO2. Keďže podiel leteckej dopravy na emisiách CO2 sa (nevyhnutne) zvyšuje, do systému ETS pribudnú nové značné finančné prostriedky, ktoré umožnia investície do ďalšieho zníženia emisií uhlíka v ostatných odvetviach. Zatiaľ čo samotné letectvo má možno obmedzenú schopnosť realizovať toto zníženie, môže sprostredkovať finančné prostriedky umožňujúce ostatným odvetviam, aby to dokázali.
3.2.1

V navrhovanom dokumente nemá členský štát možnosť udeliť dočasné povolenie na vnútroštátnej úrovni. Môže to spôsobiť, že sa v porovnaní so súčasnou situáciou vylepšené látky dostanú na trh neskôr. Komisia sa pokúša tomu zabrániť skrátením lehôt, čo by umožnilo rýchlejšie zapísať nové látky do pozitívneho zoznamu.
3.2.2

Pokiaľ ide o pripomienky k formulácii/štruktúre smernice, EHSV súhlasí s Komisiou v nasledujúcich bodoch: a) niektoré pojmy a definície by mali byť preskúmané s cieľom spresniť ich význam (12); b) stanovené lehoty a spôsoby poskytovania informácií by mali byť lepšie oznámené, aby sa predišlo rozdielnym interpretáciám; c) niektoré ustanovenia by mali byť zosúladené so smernicou o nekalých obchodných praktikách (13); d) bolo by potrebné posilniť informovanosť o cenách s prirážkou v oblasti služieb; e) je nevyhnutné presnejšie charakterizovať, klasifikovať a stanoviť povahu lehoty na odstúpenie od zmluvy (cool down) v jej dvojitej funkcii ako metódy na ochranu zmluvného zámeru s cieľom zabezpečiť úplný súhlas spotrebiteľa a sankcie za nerešpektovanie formalít, ktoré by mal zabezpečiť dodávateľ, aby splnil povinnosť informovať (14), v porovnaní s podobnými, hoci právne odlišnými pojmami v oblasti práva na zváženie (warm up), práva na odstúpenie od zmluvy a práva na zrušenie zmluvy; f) rovnako je potrebné zjednotiť spomínanú lehotu, čo sa týka spôsobu stanovenia jej dĺžky, dôsledkov, najmä finančných, jej vykonávanie (náhrada, vrátenie, atď.) a škody vzniknuté vyňatím tejto lehoty, či už priamo alebo nepriamo, zo zmlúv a výnimky z pravidiel (15); g) ďalej je potrebné preskúmať najmä vyňatie dražieb berúc do úvahy skutočnosť, že tento výraz má v jednotlivých prekladoch a národných legislatívnych tradíciách právne odlišný význam (16), avšak aj to, že dražby uskutočnené cez internet spôsobujú špecifické problémy, ktoré neboli známe v čase vypracovania smernice (17);
13.

Pri letenkách zakúpených mesiac vopred by mala byť lehota na rozmyslenie, aby ich zákazníci mali možnosť do 48 hodín zrušiť bez poplatkov. V prípade zrušenia letenky by zákazník mal mať tiež nárok na preplatenie všetkých letiskových poplatkov.
2.6

Výbor konštatuje, že stratégia stanovená v roku 2000 nedosiahla všetky ciele. Napriek tomu podotýka, že pri skúmaní príčin tejto situácie treba postupovať opatrne a nemali by sme sa úzko zamerať len na pracovné právo. Revidovaná Lisabonská stratégia musí mať za cieľ zvýšiť konkurencieschopnosť Európy, no zároveň dosiahnuť plnú zamestnanosť spoločnosti, ktorá bude väčšmi zameraná na dodržiavanie rovnováhy medzi rodinným a pracovným životom, lepšie uspôsobená voľbe profesionálnej dráhy tým, že bude investovať do prispôsobivosti ľudí a bude bojovať proti sociálnemu vylúčeniu. Modernizácia pracovného práva by mala byť len jedným z nástrojov, ako tieto ciele dosiahnuť.
4.11

EHSV sa nesnaží vytvoriť jednotný systém vzdelávania a odbornej prípravy v Európskej únii, ani nezamýšľa diktovať členským štátom, aké kvalifikácie by mali poskytovať ich vzdelávacie inštitúcie. Výbor má však v úmysle upozorniť na nevyhnutnosť zosúladenia krokov pri hľadaní transparentnosti, uznávania a prenose odborných kvalifikácií medzi členskými štátmi. To si takisto bude vyžadovať dôkladne vypracované mechanizmy záruky kvality, predovšetkým akreditáciu certifikátorov na úrovni členských štátov. Bez tohto rámca činností nemá mobilita študentov a účastníkov odbornej prípravy význam a mobilita pracovných síl je sťažená. Rozhodnutia týkajúce sa národného kvalifikačného rámca by na národnej a regionálnej úrovni mali byť prijímané spoločne so sociálnymi partnermi. Spomínaní partneri a príslušné orgány by mali definovať a prijať zásady, pravidlá a ciele realizácie národného kvalifikačného rámca. Rovnako netreba zabúdať na úlohu organizácií občianskej spoločnosti, ktoré sa zaoberajú touto problematikou.
5.22

EHSV požaduje, aby vzdelávacie a informačné iniciatívy boli súčasťou celkovej integrovanej stratégie. Vzdelávanie by nemalo byť orientované iba na mladých ľudí, ale malo by sa zakladať na uznaní skutočnosti, že škodlivé požívanie alkoholu sa vyskytuje medzi všetkými vekovými skupinami. Také iniciatívy by mali povzbudzovať mladých ľudí, aby volili zdravý životný štýl a mali by zmeniť idealizujúci imidž alkoholu a normalizovať jeho prílišnú spotrebu, ktorá je bežne zobrazovaná v médiách.
1.8

Štatistiky zahraničného obchodu. Boli zistené nezrovnalosti medzi údajmi o vývoze z jednej konkrétnej krajiny do druhej krajiny a údajmi o dovoze do tejto druhej krajiny z prvej krajiny. Inými slovami: čísla o vývoze z krajiny A do krajiny B nezodpovedajú číslam o dovoze do krajiny B z krajiny A. Tieto nezrovnalosti bude potrebné napraviť.
2.3.1

Hodnotenie dosahu legislatívneho návrhu nie je otázkou „zaškrtávania okienok“. Hodnotenie musí byť aj monitorované, ideálne je, ak sa to deje v úzkej spolupráci s používateľmi zákona, najmä tými, ktorých sa bude najviac týkať. Keďže sociálny rozmer je jedným z troch hodnotiacich kritérií pre politiky EÚ, bolo by potrebné zorganizovať štandardný postup – jednoduchý a transparentný – na zber cielených príspevkov v súvislosti so štúdiami dosahu. V tejto súvislosti možno spomenúť niekoľko možností: — konzultácia prostredníctvom internetu: on-line konzultácia vo veľkom rozsahu nie je vhodná pre špecifické právne návrhy so sociálnymi dôsledkami. Konzultácie on-line sa musia obmedziť na tých, ktorí sú na veci priamo zainteresovaní.. Cielená konzultácia si vyžaduje vytvorenie tematickej siete (virtuálne spoločenstvá pre tematické štúdie dosahu?) a minimálnej úrovne štruktúry a koordinácie ako aj monitorovanie. — konzultácie prostredníctvom fór zainteresovaných strán: z dôvodu nedostatku času by táto možnosť nemusela ponúknuť potrebný stupeň presnosti; — konzultácia pomocou oficiálnych poradenských platforiem: tu vzniká otázka zapojenia orgánov ako Európsky hospodársky a sociálny výbor do procesu štúdií sociálneho dosahu (táto poznámka platí rovnako aj pre štúdie dosahu v oblasti trvalo udržateľného rozvoja). Tieto orgány boli zriadené kvôli tomu, aby dohliadali na pluralitu záujmov a súvzťažnosť medzi jednotlivými opatreniami; — konzultácia zameraná na zainteresované strany: vypracovanie tohto stanoviska odporúčalo niekoľko organizácií občianskej spoločnosti.
1.5

EHSV podporuje stratégiu Komisie urobiť z celého prvého piliera do roku 2013 homogénny a vyvážený celok; na tento účel vyzýva Komisiu, aby aj v sektore ovocia a zeleniny stanovila vhodné mechanizmy pre prechod s cieľom uviesť všetky hospodárske subjekty patriace do tohto sektora do nového systému a súčasne poskytnúť európskemu spotrebiteľovi istotu kvalitatívne a kvantitatívne primeranej ponuky.
3.4

Účinnosť právneho predpisu závisí od toho, či sú zaručené práva všetkých strán zúčastnených na právnych operáciách, v tomto prípade na fúziách a rozdeleniach. Pretože sú to zložité operácie, treba vytvoriť nástroje, ktoré by zlepšili transparentnosť, aby medzi dotknutými stranami nevznikali konflikty. Odmietnutie znaleckej správy na základe súhlasu všetkých akcionárov by sa malo realizovať v rámci podmienok stanovených v článku 10 písm. a) smernice 2006/68/ES, t.j. pokiaľ ide o akcie vo forme obchodovateľných cenných papierov, nástrojov peňažného trhu alebo o akcie, ktoré boli nedávno ohodnotené nezávislými znalcami, pretože v takom prípade je ich hodnota preukázateľná a zodpovedá príslušným predpisom.
—

vytvárajú systém kompletného porovnávania vnútroštátnych predpisov v oblasti certifikácie, a to aj pre aspekty, ktoré neboli zahrnuté do TSI (Technical Specifications for Interoperability – technické špecifikácie interoperability).
3.5

Komisia navrhuje dva alternatívne scenáre. a. Scenár A): verejný sektor financuje a obstaráva prevádzkový systém s obmedzenou výkonnosťou. Túto základnú infraštruktúru by tvorilo 18 satelitov s príslušným pozemným segmentom. Umožňovala by presnosť určovania polohy a geografické pokrytie dostatočné na účely uvedenia služieb na trh, plne by však nezhodnotila technický prínos systému Galileo. Zostávajúcich 12 satelitov by rozmiestnil súkromný sektor v rámci koncesnej zmluvy. b. Scenár B): verejný sektor financuje a obstaráva celý operačný systém s plným výkonom. Túto infraštruktúru by tvorilo 30 satelitov s príslušným pozemným segmentom. Umožnila by poskytovanie všetkých služieb systému Galileo pre všetkých cieľových používateľov a poskytla by budúcemu koncesionárovi istotu, že sa môže spoľahnúť na stabilnosť koncepcie. Verejno-súkromné partnerstvo zahŕňa činnosti súvisiace s prevádzkou, využitím systému a údržbou konštelácie 30 satelitov. Úplná realizácia by nastala koncom roka 2012 a koncesná zmluva by pokrývala obdobie 2010 – 2030.